ມີການຮຽກຮ້ອງ ໃຫ້ ສຫລ ຊ່ອຍອິນໂດເນເຊຍ ສືບສວນ ການປາບປາມ ຕ້ານຄອມມູນິສ
ປັນຍາຊົນ ນາຍຄູ ສະມາຊິກ ກຳມະບານ ແລະ ຂະບວນການ ເຄື່ອນໄຫວແມ່ຍິງ ຫຼາຍພັນຄົນ ໄດ້ຖືກສັງຫານ ລຸນຫຼັງ ພວກຝ່າຍຊ້າຍ ພະຍາຍາມ ເຮັດລັດຖະປະຫານ.
ອາທິດນີ້ ແມ່ນຂີດໝາຍຄົບຮອບ 50 ປີ ນັບຕັ້ງແຕ່ການສັງຫານ ໝູ່ທີ່ຮ້າຍແຮງສຸດໃນປະຫວັດສາດອິນໂດເນເຊຍໄດ້ເກີດຂຶ້ນເວ ລານາຍທະຫານ 6 ຄົນໄດ້ຖືກຂ້າຕາຍໃນຖານະທີ່ເປັນສ່ວນນຶ່ງ ຂອງການກ່າວຫາວ່າເປັນການລຸກຮືຂຶ້ນ ຂອງພວກຝ່າຍຊ້າຍ ທີ່ ພາໄປສູ່ການປາບປາມ ທີ່ເຮັດໃຫ້ມີຜູ້ເສຍຊີວິດຢ່າງໜ້ອຍ 500 ພັນຄົນ ພວກນັກປັນຍາຊົນ ນາຍຄູ ສະມາຊິກກຳມະບານ ສະ ມາຊິກຂະບວນການເຄື່ອນໄຫວຂອງພວກແມ່ຍິງແລະກຸ່ມຈັດຕັ້ງ ພົນລະເຮືອນອື່ນໆທີ່ມາຈາກທຸກພາກສ່ວນຂອງສັງຄົມຈຳນວນ ຫຼາຍໆພັນຄົນໄດ້ຖືກຮາວີລົບ ກວນແລະຖືກສັງຫານ ບໍ່ຄືກັບການສັງຫານໝູ່ໃນແຫ່ງອື່ນໆເຊັ່ນຣວັນດາແລະກຳປູເຈຍ ອິນໂດເນເຊຍ ແມ່ນບໍ່ເຄີຍໄດ້ພະຍາຍາມທີ່ຈະທຳການສຳຫຼວດກວດກາວ່າ ແມ່ນຫຍັງໄດ້ ເກີດຂຶ້ນ ຫລືຜູ້ໃດເປັນຜູ້ຮັບຜິດຊອບກ່ຽວກັບເລື້ອງນີ້ ພວກຕຳໜິຕິຕຽນກ່າວວ່າ ເວລາໄດ້ມາເຖິງແລ້ວທີ່ລັດຖະບານຈະຕ້ອງປິດສາກບົດຕອນນີ້ ໂດຍເປີດປື້ມຂອງຕົນ ແຕ່ບໍ່ພຽງແຕ່ລັດຖະບານທີ່ຈາກາຕ້າເທົ່ານັ້ນ ພວກສະໜັບສະໜຸນ ຕ່າງກໍໄດ້ທວງໃຫ້ ລັດຖະບານສະຫະລັດ ໃຫ້ປະຊາຊົນ ໄດ້ມີໂອກາດຮູ້ເຫັນ ເອກກະສານ ຂອງຕົນທີ່ເກັບໄວ້ໃນຍຸກສະໄໝນັ້ນ ດ້ວຍການເດີນທາງມາຢ້ຽມຢາມກຸງວໍຊິງຕັນຂອງປະທານາທິບໍດີອິນໂດເນເຊຍທ່ານ Joko Widodo ໃນເດືອນນີ້ສະມາຊິກສະພາສູງສະຫະລັດທ່ານນຶ່ງກຳລັງກະກຽມຍັດຕິທີ່ຈະຮຽກ ຮ້ອງໃຫ້ເປີດເຜີຍເອກກະສານດັ່ງກ່າວ ຊຶ່ງພວກສະໜັບສະໜຸນກ່າວວ່າ ນີ້ບໍ່ພຽງແຕ່ຈະນຳ ເອົາແສງສະຫວ່າງມາສູ່ການພົວພັນແລະຄວາມຮັບຜິດຊອບຂອງສະຫະລັດເທົ່ານັ້ນແຕ່ຍັງ ຈະກົດດັນໃຫ້ອິນໂດເນເຊຍ ໃຫ້ການສະໜັບສະໜຸນພວກເຄາະຮ້າຍ ໂດຍຜ່ານຄະນະກຳ ມະການຄົ້ນຄວ້າຫາຄວາມຈິງນຳດ້ວຍ